黃竹坑站

黃竹坑站係香港一鐵路車站，喺香港島黃竹坑涌尾，係港鐵嘅中途站，2016年12月28號啟用。本站亦係計劃緊嘅南港島綫西段嘅南端終點站，到時搭客就可以喺呢個站轉乘呢兩條路線。

車站結構 
黃竹坑站係一座架空車站，起喺香葉道一段已經覆蓋嘅黃竹坑明渠之上。另外，車站旁邊設有畀南港島綫使用嘅港鐵黃竹坑車廠，車廠用地前身係已經拆咗嘅黃竹坑邨，而車站本身原址係第十座，未來亦都會發展上蓋物業。

深灣遊艇會辦公室大樓設有適用於呢個站嘅港鐵特惠站，為使用成人八達通嘅乘客提供港幣2蚊車費回贈。

樓層

月台 
由於南港島綫、南港島綫嘅工程唔係同步進行，兩綫嘅月台分階段興建。根據港鐵公司喺2012年7月發表嘅修訂建議方案，黃竹坑站喺南港島綫啟用嘅時候會設置一層島式月台，畀南港島綫列車用。

根據港鐵公司發表嘅南港島綫初步設計方案，黃竹坑站喺南港島綫啟用嘅時候，將會由左右兩個側式月台構成，東段嘅路軌會先設置喺車站月台嘅南北兩面嘅轉車流量）；當西段興建嘅時候，先至將西段嘅路軌加建喺月台中間，成為兩個島式月台設計，令車站成為好似彩虹站嘅順方向跨月台轉車站：去海怡半島或金鐘方向嘅乘客只要行到對面月台就可以轉乘南港島綫嘅列車，同時，西段嘅乘客到達呢個站嘅時候亦都可以行去對面月台轉乘南港島綫去海怡半島或者金鐘方向嘅列車。但係，由於南港島綫嘅興建時間未明朗，因此港鐵公司喺2009年11月回應位於黃竹坑惠福道嘅東華三院賽馬會復康中心嘅訴求，修訂復康中心對開一段嘅走線，將兩條高架橋合併做一條，並且將高架橋降低高度同移離復康中心，變相放棄上述同層跨月台轉乘嘅設計。

側線 
車站以東設有側線，有關側線亦會進入呢個站嘅結構之內。喺任何方向行駛嘅列車都可以駛入嗰條側線。

由呢個站向金鐘方向行駛嘅列車，喺離開呢個站月台之後，就可以進入嗰條側線，繼而折返去海怡半島站或者黃竹坑車廠，亦可以喺側線尾端離開側線繼續去金鐘站；由金鐘開往海怡半島站嘅列車，可以喺離開海洋公園站後進入嗰條側線，折返去金鐘站、前去黃竹坑車廠，亦可以喺側線尾端離開繼續去海怡半島站。而由黃竹坑車廠開出嘅列車，就可以直接進入去金鐘方向嘅正線或進入黃竹坑側線，折返並開去海怡半島站；相反需要進入車廠嘅列車，就一定要經嗰條側線入車廠。

大堂 
設喺月台下方。好似海怡半島同利東站，呢個站無客務中心，大堂設有資訊台同三部自助客務機，乘客如果遇上票務疑難，需要透過自助客務機嘅視像通話功能向站外職員求助。閘區入面設有客用洗手間。

商店 
大堂設有中國銀行同恒生銀行自動櫃員機、山崎麵飽、東海堂、OK便利店、7-11便利店同鴻福堂。

車站出口 
通車初期設有3個出入口，其中B出口用行人天橋連接，行人天橋就有3個出入口，分別位於南朗山道熟食市場、黃竹坑道同業勤街，天橋部份率先喺2016年4月3號啟用，取代利美中心同偉晉中心二期之間嘅黃竹坑道行人過路處。車站已經預留C出口，連接黃竹坑車廠上蓋物業，目前暫時未啟用。

A - 香葉道
 A1 - 香葉道、志聯興工業大廈、如心南灣海景酒店、新興工業大廈、聯合工業大廈、平等機會委員會
 A2 - 業發街、怡達工業大廈、One Island South、奧華酒店－南岸、黃竹坑站公共運輸交匯處
 B - 南朗山道
 南朗山道、南灣中心、香港仔工業學校、安盛匯、安貧小姊妹會聖瑪利安老院、南朗山道熟食市場、包玉剛游泳池、利美中心、新加坡國際學校、新會商會陳白沙紀念中學、東華三院賽馬會復康中心、東華三院賽馬會松朗安老綜合中心、珍寶王國

鄰接車站

接駁交通 
 城巴：
 41A、48、71、71P、72、72A、73、73P、75、76、77、77A、90、97、99、260、592、N72、N90、A17
 新世界第一巴士：
 4、42、42C、49X、65、78
 過海隧道巴士：
 107、107P、170、171、171A、671、671X、973、N170、N171
 港島專線小巴：
 4A、4B、4C、4M、5、5M、29、29A、35M、39M、52、59、59A、59B、69、69X、N4A、N4C、N4X

利用狀況 
車站鄰近黃竹坑工貿區，附近亦有幾間酒店，加上唔少南區西部嘅市民會搭巴士或小巴到呢個站轉車去其他地方，對呢個站嘅人流有一定支持。

歷史

工程期間相片

上一站‧下一站

列車班次

港鐵公司－黃竹坑站街道圖
 港鐵公司－黃竹坑站位置圖
 港鐵公司－黃竹坑站列車服務時間

港鐵車站
黃竹坑
南區 (香港)